
ఐదు నెలల తర్వాత బాలీవుడ్ హాయిగా ఊపిరి పీల్చుకుంది. అక్షయ్కుమార్, భూమి పేడ్నేకర్ జంటగా నటించిన ‘టాయిలెట్: ఏక్ ప్రేమ్కథా’ చిత్రం బాక్సాఫీస్ వద్ద ఘన విజయాన్ని నమోదు చేసింది. పదమూడు రోజుల్లోనే దేశీయంగా రూ. 120.15 కోట్ల మార్కును చేరుకుంది. హీరోగా అక్షయ్కు ఇది వరుసగా ఐదో విజయం. ఇవన్నీ వంద కోట్ల క్లబ్బులో చేరడం విశేషం. ఐదు నెలల క్రితం వరుణ్ ధావన్, అలియా భట్ జోడీ నటించిన ‘బద్రినాథ్ కీ దుల్హనియా’ (మార్చి 10న విడుదలైంది) హిట్టయ్యాక మళ్లీ మరో పెద్ద హిట్ వచ్చింది ‘టాయిలెట్’తోటే. మధ్యలో మే నెలలో వచ్చిన ‘హిందీ మీడియం’ వంటి ఒకట్రెండు చిన్న సినిమాలు లాభాలు తెచ్చినా అవి భారీ వసూళ్లు కావు. ఇటీవల ఆరు వారాల వ్యవధిలో సల్మాన్ఖాన్ సినిమా ‘ట్యూబ్లైట్’, షారుక్ఖాన్ సినిమా ‘జబ్ హారీ మెట్ సెజల్’.. బాక్సాఫీస్ వద్ద కుదేలవడంతో డిస్ట్రిబ్యూటర్లు నిండా మునిగిపోయారు. ఈ రెండింటి కారణంగా నరేంద్ర హిరావత్ అనే పేరుపొందిన డిస్ట్రిబ్యూటర్ ఏకంగా రూ. 60 కోట్లు నష్టపోవడం గమనార్హం. నష్టపరిహారంగా ఇటీవలే డిస్ట్రిబ్యూటర్లకు సల్మాన్ రూ. 33 కోట్లు చెల్లించాడు. షారుక్ నుంచి కూడా ఇదే తరహా ఉదారతను డిస్ట్రిబ్యూటర్లు ఆశిస్తున్నారు. అయితే ఇప్పటివరకు ఆయన నుంచి ఎలాంటి స్పందనా రాలేదు. ఈ ఐదు నెలల కాలంలో ‘ముబారకన్’ (అర్జున్ కపూర్), ‘మున్నా మైఖేల్’ (టైగర్ ష్రాఫ్), ‘జగ్గా జాసూస్’ (రణబీర్ కపూర్), ‘రాబ్తా’ (సుశాంత్సింగ్ రాజ్పుట్), ‘హాఫ్ గాళ్ఫ్రెండ్’ (అర్జున్ కపూర్), ‘సర్కార్ 3’ (అమితాబ్ బచ్చన్), ‘నూర్’ (సోనాక్షి సిన్హా), ‘బేగమ్ జాన్’ (విద్యా బాలన్), ‘నామ్ షబానా’ (తాప్సీ) వంటి చిత్రాలు అంచనాల్ని అందుకోలేకపోయాయి. ఇలాంటి క్లిష్ట పరిస్థితుల్లో వచ్చిన ‘టాయిలెట్’.. డిస్ట్రిబ్యూటర్లపై పన్నీటి జల్లును కురిపించింది.

aidu nelala tarvaata balivud haayigaa oopiri peelchukundi. akshayykumar, bhoomi padenaker jantagaa natinchina ‘toilet: ek premkatha’ chitram baxafis vadda ghana vijayaanni namodu chesindi. padamudu rojullone desheeyamgaa roo. 120.15 kotla maarkunu cherukundi. heeroga akshayyku idhi varusagaa aido vijayam. ivannee vanda kotla clubbulo cheradam visesham. aidu nelala kritam varun dhavan, alia bhat jody natinchina ‘badrinath kee dulhania’ (marchi 10na vidudalaindi) hittayyaka malli maro pedda hit vachindi ‘toilet’thote. madhyalo mee nelalo vachina ‘hindi meedium’ vanti okatrendu chinna cinimaalu labhalu tecchina avi bhari vasoollu kaavu. iteevala aaru vaaraala vyavadhilo salmankhan sinima ‘tublite’, sharukkhan sinima ‘jab haari mett sejal’.. baxafis vadda kudelavadamtho distributerlu ninda munigipoyaaru. ee rendinti kaaranamgaa narendra hiravat ane perupondina distributer ekamgaa roo. 60 kotlu nashtapovadam gamanarham. nashtaparihaaramgaa itivale distributorlaku salman roo. 33 kotlu chellinchaadu. sharuk nunchi kuudaa ide taraha udaaratanu distributerlu aasistunnaaru. ayithe ippativaraku aayana nunchi elanti spandana raledu. ee aidu nelala kaalamlo ‘mubarakan’ (arjun kapur), ‘munna maikhel’ (tiger shraf), ‘jagga jasus’ (ranabir kapur), ‘rabta’ (susantsing rajput), ‘haf galphrend’ (arjun kapur), ‘sarkar 3’ (amitab bachan), ‘noor’ (sonakshi sinha), ‘begam jan’ (vidya balan), ‘nam shabana’ (tapsi) vanti chitraalu anchanaalni andukolekapoyayi. ilanti clishta paristhitullo vachina ‘toilet’.. distributerlapy panneeti jallunu kuripinchindi.